CELEX: 62019TN0186
Language: lt
Date: 2019-03-29 00:00:00
Title: Byla T-186/19: 2019 m. kovo 29 d. pareikštas ieškinys byloje Zubedi prieš Tarybą

3.6.2019   
            
            
               LT
            
            
               Europos Sąjungos oficialusis leidinys
            
            
               C 187/82
            
         
      2019 m. kovo 29 d. pareikštas ieškinys byloje Zubedi prieš Tarybą
      (Byla T-186/19)
      (2019/C 187/88)
      Proceso kalba: anglų
      
         Šalys
      
      
         Ieškovas: Khaled Zubedi (Damaskas, Sirija), atstovaujamas QC M. Lester ir solisitoriaus M. O’Kane
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. sausio 21 d. Tarybos įgyvendinimo sprendimą (BUSP) 2019/87 (1) ir 2019 m. sausio 21 d. Tarybos įgyvendinimo reglamentą (ES) 2019/85 (2), kiek jie susiję su ieškovu; ir
               
            
                  —
               
               
                  įpareigoti atsakovę atlyginti bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi vienu pagrindu, t. y. akivaizdžia atsakovės vertinimo klaida dėl ieškovo įtraukimo į asmenų, kuriems taikomos Europos Sąjungos ribojamosios priemonės Sirijai, sąrašą.
      Ieškovas buvo įtrauktas į sąrašą Tarybos įgyvendinimo sprendimu (BUSP) 2019/87 ir Tarybos įgyvendinimo reglamentu (ES) 2019/85 remiantis ta aplinkybe, kad jis yra vienas iš sėkmingai dirbančių Sirijos verslininkų, kurie pagal atsakovę remia B. al-Assado režimą ir gauna iš jo naudos per bendrąsias įmones kartu su valstybės remiamomis bendrovėmis siekdami apstatyti eksproprijuotą nuo konflikto nukentėjusių žmonių žemę. Toks ieškovo vertinimas yra visiškai neteisingas, nes įtraukimo pagrindas nėra pagrįstas pakankamai aiškiais įrodymais.
      
         (1)  2019 m. sausio 21 d. Tarybos įgyvendinimo sprendimas (BUSP) 2019/87, kuriuo įgyvendinamas Sprendimas 2013/255/BUSP dėl ribojamųjų priemonių Sirijai (OL L 181, 2019 1 21, p. 13).
      
         (2)  2019 m. sausio 21 d. Tarybos įgyvendinimo reglamentas (ES) 2019/85, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje (OL L 181, 2019 1 21, p. 4).